আৰক্ষীৰ চকুত ধূলি দি দীৰ্ঘদিন ধৰি নিচাযুক্ত সামগ্ৰীৰ বেহা চলাই অহা দুটা ভিন্ন অবৈধ ঘাটিত নুনমাটি আৰক্ষীয়ে অতৰ্কিত অভিযান চলাই বৃহৎ পৰিমাণৰ ড্ৰাগছ জব্দ কৰে।
আৰক্ষীয়ে এই অভিযানটো চলাইছিল নুনমাটি অঞ্চলৰ গুৰুকুল গ্ৰামাৰ স্কুলৰ সমীপৰ বি জি তিনি আলী আৰু নিউ গুৱাহাটীৰ সমীপৰ হনুমান মন্দিৰত।
অভিযানত আৰক্ষীয়ে চাৰিজন ড্ৰাগছ ব্যৱসায়ী তথা সৰবৰাহকাৰীক আটক কৰিছে।
ধৃত ড্ৰাগছ ব্যৱসায়ী কেইজন নুনমাটিৰ হৰেন কলিতা, বাপধন পাঠক, বুদ্ধেশ্বৰ বিশ্বাস আৰু ৰাজস্থানৰ নিৰঞ্জন আগৰৱালা বুলি জানিবলৈ দিয়ে।
আৰক্ষীয়ে ড্ৰাগছৰ ঘাটি দুটাৰ পৰা বৃহৎ পৰিমাণৰ ড্ৰাগছসহ নগদ ত্ৰিশ হাজাৰ টকা, তিনিটা মোবাইল, AS01 KC 1343 নম্বৰৰ এখন চাৰিচকীয়া টাটা জেষ্ট বাহন আৰু AS 01 ED 8194 নম্বৰৰ এখন স্কুটি জব্দ কৰিবলৈ সক্ষম হয়।
নুনমাটি আৰক্ষী থানাৰ ভাৰপ্ৰাপ্ত বিষয়া ৰাজীৱ বৰুৱাৰ নেতৃত্বত আৰক্ষীৰ এটা বৃহৎ দলে এই অভিযানটো চলাইছিল। বৰ্তমান আৰক্ষীয়ে ধৃত ড্ৰাগছ ব্যৱসায়ী কেইজনক জেৰা অব্যাহত ৰাখিছে বুলি জানিব পৰা গৈছে।
উল্লেখ্য যে উক্ত ঘাটি দুটাৰ পৰাই সৰবৰাহকাৰী কেইজনে মহানগৰৰীৰ বিভিন্ন অঞ্চলত ড্ৰাগছৰ সৰবৰাহ কৰি আহিছিল বুলি আৰক্ষীৰ প্ৰাৰম্ভিক তদন্তত উল্লেখ কৰিছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
